《和赵茂州即事六首》
宋代·郭印

官居閴寂似僧居，坐卧行藏行自如。
爽气逼人千亩竹，清风满室一床书。
心游淡泊能调马，意绝贪求岂羡鱼。
即此便同三径隐，未须投绂赋归欤。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。